परंतु जब देश के शक्तिशाली समझे जाने वाले नेता मीडिया के समक्ष,लोकसभा में या सार्वजनिक सभाओं में रोने-पीटने जैसे ‘दृश्य प्रस्तुत’ करने लग जाएं तो उनके मज़बूत इरादों तथा उनके व्यक्तित्व पर संदेह पैदा होने लगता है। आम लोगों को यह सोचकर संदेह होने लगता है कि खुद को देश का मज़बूत राजनेता समझने वाले लोगों की आंखों में आने वाले आंसू वास्तविक हैं,राजनैतिक हैं,या परिस्थितियों वश बहने वाले आंसू हैं अथवा किसी दूसरी घटना को याद कर किसी तीसरे स्थान पर बहाए जाने वाले ऐसे आंसू हैं जो जनता पर अपने उदार हृदय,कोमल मन तथा पवित्रता के प्रदर्शन के अतिरिक्त इसी के माध्यम से जनता की सहानुभूति हासिल करने का उपाय मात्र हैं? ज़ाहिर है ऐसे में-‘कैसे हो पाए भला इंसान की पहचान। दोनों नकली हो गए आंसू और मुस्कान’।।